
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων τμημάτων των κυρίων όψεων του 
κτιρίου που βρίσκεται επί των οδών Ελ. Βενιζέλου και Σμύρνης 
της πόλης της Μυτιλήνης του Ν. Λέσβου, φερομένου ως ιδιοκτη¬ 
σία Ιερού Ναού Ταξιαρχών της Κοινότητας Ταξιαρχών Λέσβου 


και καθορισμός ειδικών όρων και περιορισμών δόμησης. 1 

Έγκριση Γενικού Πολεοδομικού Σχεδίου (ΓΠΣ) του οικισμού Λε- 

πτοκαρυάς (Ν. Πιερίας). 2 

Αναστολή οικοδομικών εργασιών στην περιοχή της με αρ. 4 επαρ¬ 
χιακής οδού Ζακύνθου — Αμπελοκήπων (Χ.Θ. 0+000 ως Χ.Θ, 

' 3+000). 3 

ΑΝΑΚΟΙΝΩΣΕΙΣ 

Ειδοποίηση της γενόμενης παρακατάθεσης αποζημίωσης ακινήτων 
. που ρυμοτομήθηκαν από την εφαρμογή του εγκεκριμένου σχε¬ 
δίου Γαλατσίου — Αττικής. 4 

Ειδοποίηση παρακατάθεσης αποζημίωσης ακινήτων που έχουν ρυ- 
μοτομηθεί με το εγκριμένο ρυμοτομικό σχέδιο του Δήμου Ηλιου¬ 
πόλεως για τη διεύρυνση της οδού Εθν. Μακαρίου στη συμβολή 


της με την οδό Πύρρωνος σύμφωνα με τις ενδείξεις της πράξης 


αναλογισμού 16/86. 5 

Ειδοποίηση της γενόμενης παρακατάθεσης αποζημίωσης ακινήτων 
που ρυμοτομήθηκαν από την εφαρμογή του εγκεκριμένου σχε¬ 
δίου Ν. Φιλαδέλφειας — Αττικής. 6 

Ειδοποίηση για την κατάθεση αποζημίωσης από προσκυρούμενα 
τμήματα ακινήτων στα Ξανθόγεια ' Εδεσσας. 7 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Πρωτ. οικ. .11663/360 (1) 

Χαρακτηρισμός ως διατηρητέων τμημάτων των κυρίων όψεων του 
κτιρίου που βρίσκεται επί των οδών Ελ. Βενιζέλου και Σμύρνης 
της πόλης της Μυτιλήνης του Ν. Λέσβου, φερομένου ως ιδιοκτησία 
Ιερού Ναού Ταξιαρχών της Κοινότητας Ταξιαρχών Λέσβου και 
καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 3 και 4 (παρ. 2). 


2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β) και ειδικότερα το άρθρο 5, όπως τροπο¬ 
ποιήθηκε με την υπ’ αριθ. 28112/356/17.4.1985 όμοια απόφαση 
(ΦΕΚ 205/Β/85). 

3. Το υπ’ αριθ. 1/86 Π. Δ/γμα (ΦΕΚ 1/Α) και ειδικότερα τα 
άρθρα 2 (παρ. 3ζ, περίπτωση αα) και 5. 

4. Την από 8.1.1987 αιτιολογική έκθεση και την από 29.1.1987 
εισήγηση της Δ/νσης Παραδοσιακών Οικισμών και Περιβάλλοντος 
(Γ7) του Υπουργείου Περιβάλλοντος, Χωροταξίας και Δημοσίων Έρ¬ 
γων. 

5. Την από 24.1.1987 απάντηση του Ιερού Ναού Ταξιαρχών της 
Κοινότητας Ταξιαρχών Λέσβου, αποφασίζουμε: 

1. Στο κτίριο που βρίσκεται επί των οδών Ελ. Βενιζέλου και Σμύρνης 
της πόλης της Μυτιλήνης του Ν. Λέσβου, φερόμενο ως ιδιοκτησία 
Ιερού Ναού Ταξιαρχών της Κοινότητας Ταξιαρχών Λέσβου, χαρακτη¬ 
ρίζονται ως διατηρητέα τα τμήαμτα των κυρίων όψεων του κτιρίου 
που περιλαμβάνουν το άνοιγμα στη συμβολή των οδών Ελ. Βενιζέλου 
και Σμύρνης και τα τέσσαρα (4) εκατέρωθεν αυτού ανοίγματα, όπως 
αυτά φαίνονται σημειωμένα στο σχετικό πρωτότυπο τοπογραφικό διά¬ 
γραμμα σε κλίμακα 1:2000 που θεωρήθηκε από τον Προϊστάμενο της 
Δ/νσης Πολεοδομικών Εφαρμογών του Υπουργείου Περιβάλλοντος 
Χωροταξίας και Δημοσίων Έργων με την υπ’ αριθ. 11663/1987 
πράξη του και που συνοπτικό του αντίτυπο δημοσιεύεται με την πα¬ 
ρούσα απόφαση. 

2. Η αποκατάσταση των τμημάτων των όψεων του κτιρίου που 
χαρακτηρίζονται διατηρητέα καθώς και η ανέγερση κτιρίου επί του 
οικοπέδου θα γίνουν σύμφωνα με τις γενικές και ειδικές πολεοδομικές 
διατάξεις που ισχύουν για την περιοχή μετά από έγκριση της σχετικής 
μελέτης από την Επιτροπή Πολεοδομικού και Αρχιτεκτονικού Ελέγ- 
χου. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 20 Φεβρουάριου 1987 

Ο ΥΠΟΥΡΓΟΣ 

ΠΕΤΡΟΣ ΒΑΛΒΗΣ 

Αριθ. Πρωτ. 13098/412 (2) 

Έγκριση Γενικού Πολεοδομικού Σχεδίου (ΓΠΣ) του οικισμού Λεπτο¬ 
καρυάς (Ν. Πιερίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το 
άρθρο 3 αυτού. 

2. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

3. Την υπ’ αριθ. 57217/2316/8.8.85 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση της διαδι¬ 
κασίας σύνταξης του Γενικού Πολεοδομικού Σχεδίου Πλαταμώνα, Λε- 
πτοκαρυάς, Λιτόχωρου (Ν. Πιερίας)» (ΦΕΚ 443/Δ/85). 

4. Το υπ’ αρ. ΤΠ 1252/13.2.86 έγγραφο του Τμήματος Πολεοδο¬ 
μίας και Πολεοδ. Εφαρμογών νομαρχίας Πιερίας προς τους αρμόδιους 
φορείς. 

5. Την υπ’ αρ. 56/1986 γνωμοδότηση του Κοινοτικού Συμβουλίου 
Λεπτοκαρυάς. 

6. Το υπ’ αρ. 1270/8.4.86 έγγραφο της Δ/νσης Δασών της Νο¬ 
μαρχίας Πιερίας. 

7. Το υπ’ αρ. 1172/10.4.86 έγγραφο της ΙΣΤ' Εφορείας Προϊστο¬ 
ρικών και Κλασικών αρχαιοτήτων του Υπουργείου Πολιτισμού. 

8. Το υπ’ αρ. 2797/30.4.86 έγγραφο της ΙΣΤ' Εφορείας Προϊστο¬ 
ρικών και Κλασικών αρχαιοτήτων του Υπουργείου Πολιτισμού. 

9. Το υπ’ αρ. 374/17.4.86 έγγραφο της 9ης Εφορείας Βυζαντινών 
Αρχαιοτήτων Θεσ/νίκης του Υπουργείου Πολιτισμού. 

10. Το υπ’ αρ. 756/14.4.86 έγγραφο του Υπουργείου Εθνικής 
Οικονομίας, υπηρεσία περιφερειακής ανάπτυξης Κεντρικής και Δυτικής 
Μακεδονίας. 

11. Το υπ’ αρ. 819/Φ.104.15/2.4.86 έγραφο του Υπουργείου 
Εσωτερικών και Δημόσιας Τάξης, Αρχηγείο Πυροσβεστικού Σώματος, 
πυροσβεστική υπηρεσία Κατερίνης. 

12. Το υπ’ αρ. 417381/10/9.5.86 έγγραφο του Οργανισμού Σι¬ 
δηροδρόμων Ελλάδος Α.Ε. Δ/νση Οργαν. Μελετ. και Προγ/μού, 
υπηρ, μελετών. 

13. Το υπ’ αρ. ΤΥ 633/3.4.86 έγγραφο της Νομαρχίας Πιερίας 
Δ/νση Τεχνικών υπηρεσιών. 

14. Το υπ’ αρ. 509794/27.3.86 έγγραφο του Ελληνικού Οργανι¬ 
σμού Τουρισμού, Δ/νση Β τμήμα Β3. 

15. Το υπ’ αρ. Ημ/Φ.917.2/50270/20.2.86 έγγραφο της Δημό¬ 
σιας Επιχείρησης Ηλεκτρισμού (ΔΕΗ), περιοχής Κατερίνης. 

16. Το υπ’ αρ. ΚΠ 739/24.2.86 έγγραφο της Νομαρχίας Πιερίας, 
τμήμα κοινωνικής πρόνοιας. 

17. Το υπ’ αρ. 1501/28.2.86 έγγραφο της Νομαρχίας Πιερίας, 
τμήμα συγκοινωνιών Πιερίας. 

18. Το γεγονός ότι οι υπόλοιποι φορείς δεν απάντησαν μέχρι σή¬ 
μερα. 

19. Την από 12.11.1986 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος νομού Πιερίας, αποφασίζουμε: 

1. Εγκρίνεται το γενικό πολεοδομικό σχέδιο (ΓΠΣ) του οικσιμού 
Λεπτοκαρυάς, όπως τα όριά του προσδιορίζονται με κόκκινη γραμμή 
στο χάρτη Π1.1 Γσε κλίμακα 1:5000.Κυρίως το παραπάνω σχέδιο πε¬ 
ριλαμβάνει: 

Α. Την πολεοδομική οργάνωση του οικισμού Λεπτοκαρυάς για πλη- 
θυσμιακό μέγεθος 3.500 κατοίκων για την επόμενη πενταετία και με 
εποχιακό πληθυσμό μονίμων παραθεριστών 19.500 και ημερήσιους 
παραθεριστές, σε μέρες αιχμής, 5.000 άτομα. 

α) Την επέκταση του σχεδίου πόλης σε πυκνοδομημένες περιοχές 
αυθαιρέτων, σε αραιοδομημένες και αδόμητες περιοχές μεταξύ των 
θυλάκων των αυθαιρέτων συνολικής επιφάνειας 112,74 Ηα και τη 
δημιουργία 3 πολεοδομικών ενοτήτων (γειτονιών) μέσης πυκνότητας 
120 κάτοικοι/Ηα και μέσου συντελεστή δόμησης κατά πολεοδομική 
ενότητα είναι 0,8 όπως φαίνονται σοτυς χάρτες Π1.4-Π1.5 και Π1. 
11 . 

β) Τον προσδιορισμό των χρήσεων γης όπως φαίνονται στους χάρτες 
Π1.2 - Π1.3.2 και Π1.11 σε κλίμακα 1:5000 και ειδικότερα: 

- Οργάνωση και επέκταση της κεντρικής περιοχής με χωροθέτηση 
κεντρικών λειτουργιών εκατέρωθεν του κυρίου οδικού άξονα και δυτικά 
της δευτερεύουσας αρτηρίας, παράλληλα προς τις γραμμές του τραίνου. 

— Χωροθέτηση ελευθέρων χώρων μέσα στον πολεοδομικό ιστό σε 
όσα σημεία το επιτρέπει η διαμορφωμένη κατάσταση και μικροτέρων 


χώρων (πλατείες, νησίδες πρασίνου, παιδικές χαρές) σε κάθε πολεοδο¬ 
μική ενότητα. 

— Κατασκευή αθλητικού κέντρου στη νότια πλευρά του οικισμού. 

-' Ενταξη πολιτιστικών λειτουργιών και πολιτιστικών εγκαταστά¬ 
σεων μέσα στον πολεοδομικό ιστό. 

— Οργάνωση δικτύου κοινωνικής υποδομής με παιδικό σταθμό και 
περιφερειακό ιατρείο. 

— Οργάνωση των εγκαταστάσεων εκπαίδευσης είτε με χωροθέτηση 
νέων είτε με επέκταση των υπαρχόντων διδακτηρίων. 

— Χωροθέτηση εγκαταστάσεων τουρισμού και αναψυχής κύρια στην 
παραλιακή ζώνη με οργάνωση αντίστοιχων εξυπηρετήσεων. 

— Ανάπτυξη χρήσεων γενικής κατοικίας σ’ ολόκληρο τον οικισμό. 

γ) Τη γενική εκτίμηση της χωρητικότητας των πολεοδομικών ενο¬ 
τήτων σε κατοίκους για την επόμενη πενταετία των αναγκών σε γη 
(Στρ.) για κοινωνική υποδομή και των αναγκών σε γη (στρ.) και 
κοινωνική υποδομή στις πολεοδομικές ενότητες όπως αναφέρονται 
στους πίνακες Α11.2.1α, Α11.23 και Α.11.6. 

δ) Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών όπως φαίνονται στους χάρτες Π1-7 και 
Π-1.8 σε κλίμακα 1:5000 και ειδικότερα: 

— Ζώνες κοινωνικού συντελεστή (ΖΚΣ) για την αντιμετώπιση του- 
προβλήματος έλλειψης κοινωνικής υποδομής. 

— Ζώνες κανονιστικών όρων δόμησης (ΖΚΟΔ) στο σύνολο της πό¬ 
λης. 

— Ζώνες περιβαλλοντικής εξυγίανσης και αναβάθμισης σε όλη την 
παραλιακή ζώνη και στα ρέμματα που είναι σε επαφή με τον οικισμό. 

— Ζώνες αγοράς συντελεστή (ΖΑΣ) ορίζονται για την ανακούφιση 
του πυκνοδομημένου πολεοδομικού ιστού στην περιοχή των αραιοδομη- 
μένων κάτω από τις σιδηροδρομικές γραμμές. 

ε) Νέων αναπτυξιακών ζωνών: 

— Ζώνη τουρισμού. 

—Ζώνη λιανικού εμπορίου (ενίσχυση των σημερινών τάσεων και 
ενίσχυση των τοπικών κέντρων της πόλης). 

Β. Τη λήψη των μέτρων για την προστασία του περιβάλλοντος και 
τη δημιουργία αστικού και περιαστικού πρασίνου όπως φαίνεται στους 
χάρτες Π.19, Π.1.10 σε κλίμακα 1:25000 και 1:5000 αντίστοιχα 
και ειδικότερα: 

— Θεσμοθέτηση ζωνών προστασίας γεωργικής γης, δασών, αρχαιο¬ 
λογικού χώρου παραλιακής ζώνης. 

— Θεσμοθέτηση ζωνών που προτείνονται για ειδική μελέτη (εξυγίαν- 
ση-φύτευση ρεμμάτων) περιορισμού κατάτμησης. 

— Μεταφορά οχλουσών εγκαταστάσεων. 

— Δημιουργία χώρων πρασίνου και αναψυχής, δίπλα στην πόλη και 
στην παραλία και μικροτέρων χώρων πρασίνου στις γειτονιές (πλα¬ 
τείες, πάρκα, κοινόχρηστους χώρους πρασίνου) και τις κυκλοφοριακές 
νησίδες. 

Γ. Τις προτάσεις για τα απαραίτητα έργα και μελέτες δικτύων 
υποδομής όπως φαίνονται στους χρτες Π2.1.2, Π2.2.2, Π.2.3.2, 
2.4.2, 2.6.2, 2.7.2 σε κλίμακα 1:5000 και ειδικότερα: 

α) Οδικό δίκτυο 

— Την ιεράρχηση του οδικού δικτύου σε αρτηρίες, συλλεκτήριες και 
τοπικό οδικό δίκτυο. 

— Τη δημιουργία αρτηρίας που εξασφαλίζει την από νότο προσπέ¬ 
λαση της πόλης με την κεντρική σημερινή οδό της Λεπτοκαρυάς που 
με ανισόπεδη διάβαση πάνω στη σιδηροδρομική γραμμή φθάνει στην 
παραλιακή λεωφόρο και συνεχίζει προς βορρά μέχρι τη συνάντηση με 
την παροδία εξυπηρέτησης εθνικής οδού. 

— Τη δημιουργία συλλεκτήριων: η Βασ. Κων/νου και η Βασ. Γεωρ¬ 
γίου Β' στο βορινό μέρος του οικισμού, ο δρόμος που τρέχει ανατολικά 
της υφιστάμενης σιδηροδρομικής γραμμής, δύο δρόμοι στην περιφέρεια 
του κυρίως οικισμού που με τη Βασ. Γεωργίου Β' δημιουργούν ένα 
δακτύλιο, καθώς και η νοτιότερη επέκταση του παραλιακού δρόμου. 

— Οργάνωση συστήματος πεζοδρόμων από τους οποίους κυριότερος 
είναι η οδός Βασ. Σοφίας όπου είναι και η αγορά του οικισμού. 

— Δημιουργία χώρων στάθμευσης, όπου αυτό είναι δυνατόν, και 
κατά μήκος του παραλιακού δρόμου. 

— Κατασκευή ανισόπεδου κόμβου στη διασταύρωση της σιδηροδρο¬ 
μικής γραμμής με την κεντρική αρτηρία του οικισμού. 

— Η σιδηροδρομική γραμμή και ο σιδηροδρομικός σταθμός παραμέ¬ 
νουν όπου και σήμερα. 

β) Δίκτυο ύδρευσης 

— Επέκταση και βελτίωση του υπάρχοντος δικτύου. 

γ) Δίκτυα αποχέτευσης όμβριων — αντιπλημμυρική προστασία, 
απορρίματα. 

— Δημιουργία νέου δικτύου όμβριων για το οποίο καθορίζονται οι 
κύριοι αγωγοί και η διεύθυνση των ρεμμάτων. 

— καθορισμός πορείας κεντρικού αποχετευτικού αγωγού και η θέση 
εγκατάστασης σταθμού καθαρισμού των λυμμάτων. 

δ) Ενεργειακό και τηλεπικοινωνιακό σύστημα. 

— Βελτίωση και επέκταση των υπαρχόντων δικτύων. 

Δ. Τις προτάσεις για την ασφάλεια — πυροπροστασία των οικισμών 
από θεομηνίες, πυρκαγιές — σεισμούς όπως φαίνονται στο χάρτη Π3. 
1.2, 3.2, 3.3. σε κλίμακα 1:5000 και ειδικότερα: 

- Διατήρηση των υπαρχόντων σημείων υδροληψίας και δημιουργία 
νέων στις περιοχές επέκτασης με ελάττωση της ακτίνας εξυπηρέτησης 
κάθε σημείου στα 150 μ. 

- Δημιουργία πυροσβεστικού σταθμού. 

- Καθορισμός των χώρων συγκέντρωσης πληθυσμού σε περίπτωση 
θεομηνιών. 

Ε. Τα απαραίτητα έργα για την ολοκλήρωση της εφαρμογής του 
Γ.Π.Σ. όπως φαίνονται στον πίνακα Π4.11. 


ΣΤ. Συνοπτικά αντίτυπα των παραπάνω δώδεκα (12) χαρτών και 
τεσσάρων (4) πινάκων που θεωρήθηκαν από τον Προϊστάμενο της 
Δ/νσης Πολεοδομικών Εφαρμογών με την υπ’ αρ. 13098/412/1987 
πράξη του δημοσιεύονται στην Εφημερίδα της Κυβερνήσεως με την 
απόφαση αυτή. 

2. Εντός της περιοχής του Γενικού Πολεοδομικού Σχεδίου και ειδι¬ 
κότερα στις εκτός σχεδίου περιοχές που περιλαμβάνονται σ’ αυτό οικο¬ 
δομικές άδειες που έχουν εκδοθεί με τις προγενέστερες διατάξεις και 
έχει υποβληθεί στην αρμόδια Πολεοδομική Αρχή ολόκληρος φάκελλος 
με τα απαραίτητα για την έκδοσή τους στοιχεία μέχρι την ημερομηνία 
δημοσίευσης της παρούσας εκτελούνται όπως εκδόθηκαν ή εκδίδονται 
βάσει των υποβληθένων στοιχείων σε συνδυασμό με τις διατάξεις του 
Ν. 1577/1985 «Γενικός Οικοδομικός Κανονισμός». 

3. Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Αθήνα, 10 Φεβρουάριου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. Πρωτ. Τ.Π. 402 (3) 

Αναστολή οικοδομικών εργασιών στην περιοχή της με αρ. 4 επαρχια¬ 
κής οδού Ζακύνθου — Αμπελοκήπων (Χ.Θ. 0+000 ως Χ.Θ. 3+000). 

Η ΝΟΜΑΡΧΗΣ ΖΑΚΥΝΘΟΥ 
' Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πό¬ 
λεων κλπ.» όπως μεταγενέστερα τροποποιήθηκε και συμπληρώθηκε 
και ειδικότερα τα άρθρα 8 και 85Α. 

2. Τις διατάξεις του Ν. 1032/1980 «περί συστάαεως Υπουργείου 
Χ.Ο.Π.» (Φ.Ε.Κ. 57/Α) και ειδικότερα τα άρθρα 2, 3, 7. 

3. Την παρ. 15 του άρθρου 8 του Ν. 1512/1985. 

4. Ότι συντάχθηκε οριστική μελέτη της με αριθ. 4 επαρχιακής 
οδού Ζακύνθου - Αμπελοκήπων. (Χ.Θ. 0+000 ως Χ.Θ. 3+000). 

5. Το 116/344/2.2.87 έγγραφο της Δ/νσης Τεχν. Υπηρεσιών 
Νομαρχίας Ζακύνθου με το οποίο εισηγείται την παράταση αναστολής 
των οικοδομικών εργασιών για ένα (1) χρόνο ακόμη. 

6. Το με αρ. 4/12.2.87 πρακτικό (θέμα 6ο) του Συμβουλίου Χωρο¬ 
ταξίας, Οικισμού και Περιβάλλοντος του Νομού Ζακύνθου. 

7. Τη με αρ. ΤΠ.2186/7.7.86 απόφασή μας για εξάμηνη ανα¬ 
στολή οικοδομικών εργασιών στην επαρχιακή οδό Ζακύνθου — Αμπε¬ 
λοκήπων, αποφασίζουμε: 

1. Αναστέλλουμε για ένα (1) χρόνο τις οικοδομικές εργασίες στην 
εδαφική ζώνη πλάτους 40 μέτρων που φαίνεται στο τοπογραφικό 
διάγραμμα που συνοδεύει τη με αρ. ΤΠ. 2186/7.7.86 απόφασή μας. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Ζάκυνθος, 13 Φεβρουάριου 1987 
Η Νομάρχης 
ΕΥΦΗ Δ. ΜΗΤΩΣΗ 

-♦- 

ΑΝΑΚΟΙΝΩΣΕΙΣ 

Αριθ. Πρωτ. 16617/2497 (4) 

Ειδοποίηση της γενόμενης παρακατάθεσης αποζημίωσης ακινήτων 

που ρυμοτομήθηκαν από την εφαρμογή του εγκεκριμένου σχεδίου 

Γαλατσίου — Αττικής. 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πό¬ 
λεων, κωμών κλπ.». 

2. Τις διατάξεις του Ν.Δ. 797/71 «περί αναγκαστικών απαλ/- 
σεων». 

3. Τις διατάξεις του Ν. 653/77 «περί υποχρεώσεως των παρόδιων 
ιδιοκτητών». 

4. Τις διατάξεις του Ν. 1558/85 άρθρο 23 «σύσταη ΥΠ.ΠΕ.ΧΩ.Δ. 
Ε.». 

5. Τη με αριθ. 53499/650/85 ΦΕΚ 496/Β/14.8.85 απόφαση 
«Μεταβίβαση αρμοδιοτήτων Υπουργού ΠΕ.ΧΩ. Δ.Ε. στο Γεν. Γραμ¬ 
ματέα κλπ». 

6. Τη με αρ. 11005/31.12.86 απόφαση έγκρισης πίστωσης, γνω¬ 
στοποιεί: 

Στους ιδιοκτήτες ακινήτων της οδού Χαριλάου Τρικούπη που ρυμο- 
τομούνται από την εφαρμογή του ρυμοτομικού σχεδίου^το Δήμο Γαλα¬ 
τσίου σύμφωνα με τη με αριθ. 6/74 πράξη αναλογισμού της Δ/νσης 
Πολεοδομίας Αθηνών καθώς και σε τυχόν ενυπόθηκους δανειστές επί 
των ακινήτων αυτών, ότι η αποζημίωση που καθορίστηκε με την 
13241/83 απόφαση του Μονομελούς Πρωτοδικείου Αθηνών για την 
απαλλοτρίωση των ακινήτων, έχει κατατεθεί στο Ταμείο Παρακαταθη¬ 
κών και Δανείων υπέρ των παρακάτω ιδιοκτητών: 

1. Α. Ρεμούνδου. 

2. Γεωργίου Μανουσάκη. 

Συνολικό Ποσό: 3.823.650 δρχ. (τριών εκατομμυρίων οκτακόσιων 
είκοσι τριών χιλ. εξακοσίων πενήντα δρχ.). 

Σχετικά με την κατάθεση αυτή έχει εκδοθεί το με αριθμό 
844691/23.2.87 ισόποσο γραμμάτιο του Ταμείου Παρακ. και Δα¬ 
νείων. 


£ 463 


I ■ 

Η ανακοίνωση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 26 Φεβρουάριου 1987 
Με εντολή Υπουργού 
Η Λ/ντρια 
Β. ΓΡΥΛΛΗ 


♦ 


Αριθ. Πρωτ. Δ1γ/10271 (5) 

Ειδοποίηση παρακατάθεσης αποζημίωσης ακινήτων που έχουν ρυμοτο- 
μηθεί με το εγκριμένο ρυμοτομικό σχέδιο του Δήμου Ηλιουπόλεως 
για τη διεύρυνση της οδού Εθν. Μακαρίου στη συμβολή της με την 
οδό Πύρρωνος σύμφωνα με τις ενδείξεις της πράξης αναλογισμού 
16/86. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. Δ/τος 17.7.1923 «περί σχεδίων πόλεων, 
κωμών και συνοικισμών του Κράτους και οικοδομής αυτών» (ΦΕΚ 
228/16.8.1923 τ. Α'). 

2. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» (ΦΕΚ 1/1.1.1971 τ.Α'). 

3. Την εξουσιοδοτική απόφαση του Υπουργού ΠΕ.ΧΩ.ΔΕ. ΕΔ- 
2α/01/159/Φ.2.2.1/16.12.1986 ΦΕΚ 884/17.12.1986 τ.Β'. 

4. Τον πίνακα παρακατάθεσης της αποζημίωσης που καθορίστηκε 
με την απόφαση 999/15.10.86 του Μονομελούς Πρωτ. Αθηνών για 
ακίνητα που ρυμοτομήθηκαν με· το εγκριμένο ρυμοτομικό σχέδιο του 
Δήμου Ηλιουπόλεως για τη διεύρυνση της οδού Εθνάρχη Μακαρίου 
στη συμβολή της με την οδό Πύρρωνος σύμφωνα με τις ενδείξεις της 
πράξης αναλογισμού 16/86 ειδοποιούμε τα πρόσωπα που έχουν ή 
αξιώνουν εμπράγματα δικαιώματα στα παραπάνω ακίνητα που έχουν 
ρυμοτομηθεί όπως σημειώνονται στα στοιχεία προδικασίας του άρθρου 

5 του Ν. 653/1977 ότι η αποζημίωση για τα ακίνητα αυτά έχει 
κατατεθεί στο Ταμείο Παρακαταθηκών και Δανείων, ύστερα από το 
συμψηφισμό δικαιωμάτων και υποχρεώσεων που προβλέπει το άρθρο 

6 του Ν. 5269/1931 και με την έκδοση του γραμματίου παρακαταθή¬ 
κης 844991/25.2.86 για συνολικό ποσό 3.814.500 δραχμών. 

Η αποζημίωση θα αποδοθεί στα πρόσωπα που θα αναγνωρισθούν 
δικαιούχοι με τη νόμιμη διαδικασία. 

Αθήνα, 3 Μαρτίου 1987 
Με εντολή Υπουργού 

Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 

- ♦- 


Αριθ. Πρωτ. 16616/2496 (6) 

Ειδοποίηση της γενόμενης παρακατάθεσης αποζημίωσης ακινήτων 

που ρυμοτομήθηκαν από την εφαρμογή του εγκεκριμένου σχεδίου 

Ν. Φιλαδέλφειας - Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πό¬ 
λεων, κωμών κλπ.». 

2. Τις διατάξεις του Ν.Δ. 797/71 «περί αναγκαστικών απαλ/- 
σεων». 

3. Τις διατάξεις του Ν. 653/77 «περί υποχρεώσεως των παρόδιων 
ιδιοκτητών». 

4. Τις διατάξεις του Ν. 1558/85 άρθρο 23 «σύσταη ΥΠ.ΠΕ.ΧΩ.Δ. 
Ε.». 

5. Τη με αριθ. 53499/650/85 ΦΕΚ 496/Β/14.8.85 απόφαση 
«Μεταβίβαση αρμοδιοτήτων Υπουργού ΠΕ.ΧΩ. Δ.Ε. στο Γεν. Γραμ¬ 
ματέα κλπ». 

6. Την με αρ. 11016/31.12.86 απόφαση έγκρισης πίστωσης, γνω¬ 
στοποιεί: 



2464 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Στους ιδιοκτήτες ακινήτων της Λεωφόρου Δεκελεΐας που ρυμοτο- 
μούνται από την εφαρμογή του ρυμοτομικού σχεδίου Ν. Φιλαδέλφειας 
— Αττικής σύμφωνα με την με αριθ. 18/82 πράξη αναλογισμού της 
Δ/νσης Πολεοδομίας Αθηνών καθώς και σε τυχόν ενυπόθηκους δανει¬ 
στές επί των ακινήτων αυτών, ότι η αποζημίωση που καθορίστηκε με 
την 842/84 απόφαση του Μονομελούς Πρωτοδικείου Αθηνών για την 
απαλλοτρίωση των ακινήτων, έχει κατατεθεί στο Ταμείο Παρακαταθη¬ 
κών και Δανείων υπέρ των παρακάτω ιδιοκτητών: Σταυρούλα Αθ. 
Σπυροπούλου κλπ. 

Γενικό Σύνολο: 7.745.000 δρχ. (επτά εκατομμύρια επτακόσιες σα¬ 
ράντα πέντε χιλιάδες δρχ.). 

Σχετικά με την κατάθεση αυτή έχει εκδοθεί το με αριθμό 
844692/23.2.87 ισόποσο γραμμάτιο του Ταμείου Παρακ. και Δα¬ 
νείων. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Φεβρουάριου 1987 
Με εντολή Υπουργού 
Η Δ/ντρια 
Β. ΓΡΥΛΛΗ 

- 4 - 

(7) 

Ειδοποίηση για την κατάθεση αποζημίωσης από προσκυρούμενα τμή¬ 
ματα ακινήτων στα Ξανθόγεια ' Εδεσσας. 

Ο Τραϊανός Σερέτης του Γεωργίου, κάτοικος Ξανθογείων Έδεσσας, 
κατέθεσε, στο Ταμείο Παρακαταθηκών και Δανείων, Γραφείο ' Εδεσ¬ 


σας, α) υπέρ του Αναστασίου Σερέτη του Λαζάρου κατοίκου Ξανθο¬ 
γείων το ποσό των 64.800, σαν αποζημίωσή του για το προσκυρού- 
μενο τμήμα 1 - 2- 3- 4- 5- 6-1 της ιδιοκτησίας του, εμβαδού 
216 τ.μ. προς 300 δρχ. το τετρ. μέτρο και β) υπέρ του Ευαγγέλου 
Γκίνη του Κων/νου κατοίκου Ξανθογείων, το ποσόν των 2.550 δραχ¬ 
μών, σαν αποζημίωσή του για το προσκυρούμενο τμήμα 5-6-7-5 της 
ιδιοκτησίας του εμβαδού 8,50 τ.μ. προς 300 δρχ. το τετρ. μέτρο, 
σύμφωνα με την αριθ. 4/1985 πράξη τακτοποίησης και αναλογισμού 
του Τμήματος Πολεοδομίας Έδεσσας, όπως η τιμή αποζημίωσης 
καθορίσθηκε με την αριθ. 271/86 απόφαση Μον. Πρωτ. Έδεσσας 
και συνολικά το ποσό των 67.350 δραχμών κι εκδόθηκε γΓ αυτό το 
αριθ. 10919/11.2.87 γραμμάτιο σύστασης παρακαταθήκης του πα¬ 
ραπάνω Γραφείου'. Το γραμμάτιο αυτό κατατέθηκε στον συμ/φο" Εδεσ¬ 
σας Πέτρο Μάσσα και συντάχθηκε γι’ αυτό το αριθ. 34168/26.2. 
1987 συμβόλαιό του. 

Η ειδοποίηση αυτή γίνεται για γνώση των δικαιούχων και για τις 
νόμιμες συνέπειες, με την ρητή επιφύλαξη κάθε δικαιώματος μου. 


Έδεσσα, 27 Φεβρουάριου 1987 


Ο Πληρεξ. Δικηγόρος 
ΣΤΕΛΙΟΣ ΟΥΖΟΥΝΗΣ. 


(Αριθ. τριπλ. εισπρ. Δημ. Ταμ. Έδεσσας 2531/27.2.87) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


